Lørdag dannede Idrætscenter Vendsyssel ramme om danmarksmesterskabet i trampolin.

Der var intet mindre end et danmarksmesterskab på spil, da Springteam Nordjylland var værter for unge som ældre gymnaster. Der blev dystet på både herre- og damesiden i aldersgrupperne U12, U14, U17 samt senior. På programmet var både individuelle spring og synkronspring. Dagen endte godt for værterne, som kunne gå hjem med hele 15 medaljer til samlingen.